Na temelju članka 60. Zakona o ustanovama i članka 43. Statuta javne Ustanove Pula film festival, Pula film festival (u daljnjem tekstu: Organizator) objavljuje sljedeći

**JAVNI P O Z I V**

**za dostavljanje ponuda za izlaganje i prodaju prigodnih proizvoda tijekom održavanja manifestacije „Prosinac u Puli“**

I.

Pozivaju se sve zainteresirane pravne i fizičke osobe za izlaganje i prodaju prigodnih blagdanskih proizvoda tijekom manifestacije Prosinac u Puli a namijenjene djeci i mladima, da dostave svoje ponude. Poziv se odnosi na dio programa pod nazivom „Čarobna šuma“ koji se odvija na Giardinima.

II.

Pod „proizvodima namijenjenim djeci i mladima“ iz prethodnog članka smatraju se igračke, slikovnice, bomboni, čokoladni proizvodi, fritule, pekarski i slastičarski proizvodi, topli bezalkoholni napitci i druge slične stvari.

III.

Organizator će za izlaganje, prodaju i prezentaciju proizvoda iz točke II. ovog poziva postaviti dvanaest drvenih kućica dimenzija 2,0 m x 2,0 m, tri drvene kućice dimenzija 3,0 m x 2,0 m i jednu kućicu dimenzije

1,0 m x 6,0 m.

Organizator će osigurati korištenje javne površine, montažu i demontažu tipskih kućica, njihovo ukrašavanje, električnu energiju, prikladnu glazbu i noćno dežurstvo.

IV.

Program „Čarobna šuma“, održat će se u vremenu od 1. prosinca 2017. godine do 31. prosinca 2017. godine. Kućice se, radi kvalitetne pripreme, mogu preuzeti 27. studenog 2017.

V.

Radno vrijeme kućica je svaki dan od 9,00  do 20,00 sati, izuzev na Božić 25. prosinca 2017. kada je zatvoreno, dok je 31. prosinca 2017. radno vrijeme od 9,00 do 14,00 sati.

VI.

Cijena zakupa tipske drvene kućice za navedeni period je:

|  |  |  |  |
| --- | --- | --- | --- |
| kom | Dimenzije m2 | Ugostiteljske usluge | Neprehrambeni artikli |
| 12 | 2 x 2  | 4.000,00 kn | 2.000,00 kn |
| 3 | 3 x 2 | 5.000,00 kn | 3.000,00 kn |
| 1 | 1 x 6 | 6.000,00 kn | 4.000,00 kn |

Navedene cijene zakupa uvećavaju se za iznos PDV-a.

VII.

Davanje u zakup kućica izvršit će se temeljem prikupljenih pisanih ponuda i nakon donošenja Odluke o odabiru. Odluku koji je ponuditelj izabran za korištenje pojedine sajamske kućice donosi Odbor na temelju programskog plana „Čarobne šume“.

VIII.

Ponuda treba sadržavati:

1. osnovne podatke o pravnoj ili fizičkoj osobi (izvornik ili presliku rješenja o upisu u sudski registar za pravne osobe, izvornik ili presliku rješenja o upisu u registar udruga, izvornik ili presliku obrtnice, rješenja ili sličnog dokumenta za fizičke osobe i sl. ),
2. podatke o ovlaštenoj osobi: ime i prezime, adresa stanovanja, OIB, kontakt telefon,
3. detaljan opis ponude koja se nudi (istaknuti specifičnosti ponude, razlog prijave i sl.)
4. fotografiju ponude i mjesta dosadašnjeg izlaganja

IX.

Ponude se upućuju Javnoj Ustanovi Pula film Festival, ODBORU ZA PROSINAC U PULI , u pisanom obliku u zatvorenoj omotnici, s naznakom „Za Čarobnu šumu 2017. – ne otvaraj“ poštom na adresu Uspon na Kaštel 2, 52100 Pula ili osobno u tajništvo.

X.

Rok za dostavu ponuda je 10 dana od objave ovog JAVNOG POZIVA na mrežnoj stranici Grada Pule.

Nepotpune i nepravovremene ponude neće se razmatrati.

XI.

Odbor za manifestaciju „Prosinac u Puli“ (u daljnjem tekstu: Odbor) će nakon isteka roka zaprimanja ponuda pristupiti ocjeni valjanih ponuda cijeneći prije svega prikladnost proizvoda koji se nude a namijenjeni su djeci i mladima, te sadržajnu vezanost za božićno-novogodišnja događanja, kreativnost ponude, spremnost na sudjelovanje u programima «Čarobna šuma», dosadašnje iskustvo u izlaganju na sajmovima i sl.

  XII.

Odluka o odabiru objavit će se na mrežnoj stranici Grada Pule.

XIII.

Podnošenje prigovora ili drugih pravnih radnji protiv navedene odluke ne odgađa njeno izvršenje.

XIV.

S odabranim najpovoljnijim ponuditeljem sklopit će se Ugovor o najmu kućice za vrijeme manifestacije „Prosinac u Puli.“ Sukladno odredbama ovog POZIVA.

XV.

Zainteresirani ponuditelji mogu dobiti sve dodatne informacije u Javnoj ustanovi Pula Film Festival svaki radni dan u vremenu od 9 do 11 sati na kontakt tel: 052 522 961 ili osobno na adresi Uspon na Kaštel 2, Pula.

Pula, 21. rujna 2017.

                                                                                           Javna Ustanova Pula Film Festival